iraklixyz/georgian-wikipedia-cleaned huggingface dataset:
ჯიმი მორალესი

ჯიმი მორალესი (დ. 18 მარტი, 1969) — გვატემალელი პოლიტიკოსი, მსახიობი და კომიკოსი, რომელიც იყო გვატემალის 50-ე პრეზიდენტი 2016 წლიდან 2020 წლამდე.

ადრეული და პირადი ცხოვრება
მორალესი დაიბადა ქალაქ გვატემალაში, ხოსე ევერარდო მორალეს ორელიანასა და სელიტა ერნესტინა კაბრერა ასევედოს ოჯახში. მამამისი ავტოკატასტროფაში დაიღუპა, როდესაც ჯიმი სამი წლის იყო, რის გამოც ის, დედამისი და მისი სამი და-ძმა ბებია-ბაბუის სახლში გადავიდნენ საცხოვრებლად, სადაც მან ბავშვობა გაატარა. ათი წლის ასაკში ის და მისი ძმა სემი ბაბუასთან ერთად სანტა-ლუსია-მილპას-ალტასის ბაზარში ბანანებსა და მეორად ტანსაცმელს ყიდდნენ.

მას ფლობს ხარისხები ბიზნესის ადმინისტრირებასა და თეოლოგიაში გვატემალის სან-კარლოსის უნივერსიტეტიდან.

მორალესმა სახელი გაითქვა, როგორც ტელეკომიკოსმა, თავის ძმა სემისთან ერთად სერიალში "" („იგავები“).

მორალესი სამი ათწლეულია დაქორწინებულია პატრისია მაროკინზე და ჰყავს სამი შვილი.

პოლიტიკური კარიერა
2011 წელს ის კენჭს იყრიდა მიქსკოს (გვატემალის გარეუბანი) მერობის კანდიდატად მცირე მემარჯვენე პარტიიდან „ეროვნული განვითარების მოქმედება“. მან მესამე ადგილი დაიკავა.

2013 წელს მორალესი შეუერთდა მცირე პარტიას „ეროვნული კონვერგენციის ფრონტი“ (/) და გახდა მისი გენერალური მდივანი.

2015 წლის საპრეზიდენტო კამპანია
2015 წელს მორალესი იყო -ის პრეზიდენტობის კანდიდატი. მისი პრიორიტეტები იყო კორუფციასთან ბრძოლა, ქრონიკული არასათანადო კვების პრობლემის მოგვარება, განათლების დაბალი დონე და უსაფრთხოება.

თავიდან მას აუტსაიდერად მიიჩნევდნენ, თუმცა მოულოდნელად არჩევნების პირველ ტურში პირველ ადგილზე გავიდა და მეორე ტურში ყოფილ პირველ ლედისთან, სანდრა ტორესთან ერთად გადავიდა. მორალესის წარმატება განიხილებოდა, როგორც მრავალი გვატემალელის უნდობლობის ნიშანი ტრადიციული პოლიტიკური ელიტის მიმართ, რომელიც ათწლეულების განმავლობაში მართავდა ქვეყანას. ამომრჩეველთა რისხვამ და სამხედროების მხარდაჭერამ მას გამარჯვება მოუტანა უფრო გამოცდილ პოლიტიკოსებზე, რომლებსაც ამომრჩევლები კორუმპირებული პოლიტიკური სისტემის ნაწილად აღიქვამდნენ.

ახალი ადმინისტრაციის მუშაობის პირველ დღეებში, წინასწარი სასამართლო განხილვის მოთხოვნა შევიდა ახლად დანიშნული კომუნიკაციების, ინფრასტრუქტურისა და საბინაო მეურნეობის მინისტრის, შერი ორდონიესის წინააღმდეგ, რადგან ის სახელმწიფო კონტრაქტორი იყო. ორდონიესი და მორალესი უარყოფდნენ, რომ არსებობდა კონსტიტუციური შეზღუდვა მისი მინისტრობისთვის. თუმცა, 25 იანვარს, ფიცის დადებიდან თერთმეტი დღის შემდეგ, ორდონიესი თანამდებობიდან გადადგა.

საგარეო პოლიტიკა
მორალესის პირველი საერთაშორისო ვიზიტი ეკვადორში შედგა, სადაც მან მონაწილეობა მიიღო -ის სამიტში და გამართა ორმხრივი შეხვედრები ჩილეს, ვენესუელას, ბოლივიის, მექსიკის, ეკვადორისა და არგენტინის პრეზიდენტებთან.

2017 წლის 24 დეკემბერს მორალესმა გამოაცხადა, რომ გეგმავდა ისრაელში გვატემალის საელჩოს თელ-ავივიდან იერუსალიმში გადატანას. იგი გახდა მეორე ქვეყნის ლიდერი (აშშ-ის პრეზიდენტ დონალდ ტრამპის შემდეგ), რომელმაც მსგავსი გადაწყვეტილება მიიღო.

2018 წლის 18 ივნისს მორალესის მთავრობა მკაცრად გააკრიტიკეს იმ გვატემალელების დასაცავად დაგვიანებული ქმედებების გამო, რომლებიც დაზარალდნენ ამერიკული პოლიტიკით (იმიგრანტთა ოჯახების განცალკევება); ამან გამოიწვია პრეზიდენტის პრესსპიკერის, ჰაინც ჰაიმანის გადაყენება, რომელმაც გათავისუფლებამდე ერთი დღით ადრე განაცხადა, რომ მთავრობა პატივს სცემდა პრეზიდენტ ტრამპის პოლიტიკას.
გაბარიტი

გაბარიტი — საგნის საბოლოო მონახაზი ან ნაგებობების ნაწილებს შორის არსებული შუალედი.

მოძრავი მანქანებისთვის ან უძრავი მანქანების მოძრავი ნაწილებისათვის განსაზღვრავს სივრცეს, რომელშიც ისინი გადაადგილდებიან. ამ სივრცეში არ უნდა შევიდეს ნაგებობების ან მექანიზმების არც ერთი დეტალი, გარდა იმათი, რომლებიც უშუალოდ ურთიერთმოქმედებენ მათთან. გაბარიტის აღქმა უფრო მკაცრად განსაზღვრულია მოძრავი მანქანებისათვის, რომელთა მოძრაობის ტრაექტორია მკაფიოდ განსაზღვრულია (მაგალითად, სარელსო და ტრანსპორტის სხვა დარგებისათვის). იმ ტრანსპორტისათვის, რომელთა ტრაექტორია შეიძლება ვარირებდეს გარკვეულ საზღვრებში, მაგალითად საავტომობილო, ზოგჯერ იყენებენ დინამიკური კორიდორის ცნებას, რომელიც ითვალისწინებს შესაძლო გადახრას სატრანსპორტო საშუალების მართვისას.

რკინიგზის ტრანსპორტი
მოძრავი შემადგენლობის გაბარიტი, რომლის საზღვრებშიც უნდა მოთავსდეს რკინიგზის მოძრავი შემადგენლობა.
ნაგებობების მიახლოების გაბარიტი, რომლის შიგნითაც არ უნდა შევიდეს ნაგებობების და მექანიზმების არც ერთი დეტალი, გარდა იმათი, რომლებიც უშუალოდ ურთიერთმოქმედებენ მორავ შემადგენლობასთან.

არაგაბარიტული ტვირთები
როგორც წესი გადაიზიდება საპატრულო სამსახურის მეთვალყურეობის ქვეშ, რომელმაც უნდა გაანთავისუფლოს გზა მოძრაობის სხვა მონაწილეებისაგან.
დანიელ ბიურენი

დანიელ ბიურენი (; დ. 1938 წლის 25 მარტს, ბულონ-ბიანკურში, საფრანგეთი) — ფრანგი კონცეპტუალური მხატვარი, მოქანდაკე და დეკორატორი, ხელოვნების ჯგუფის ერთ-ერთი დამფუძნებელი. ცნობილია თავისი აბსტრაქტული მინიმალისტური ინსტალაციებითა და საზოგადოებრივი ხელოვნებით.

ბიოგრაფია
დანიელ ბიურენი დაიბადა 1938 წელს ბულონ-ბიანკურში. სწავლობდა კონდორსეს ლიცეუმში და 1960 წელს დაამთავრა პარიზის გამოყენებითი და ხელოსნობის უმაღლესი ეროვნული სკოლა.

1966 წლიდან ბიურენი საკუთარ შემოქმედებაში იყენებს თავის ცნობილ „ვიზუალურ ფორმას“ - თანაბარი სიგანის ვერტიკალურ თეთრ და ფერად ზოლებს. 1969 წელს მან გამოაქვეყნა დეკლარაცია, რომლითაც უარყოფდა ტრადიციული „კომპოზიციური“ ნახატების შექმნას. მისი შემოქმედების ძირითადი პრინციპია ხელოვნების დამოკიდებულების შესწავლა იმ სივრცეზე, რომელშიც ის არის განთავსებული, უარყოფს შინაგან იერარქიას. ბიურენის ობიექტები არ შეიძლება კლასიფიცირდეს როგორც ფერწერა, ქანდაკება ან სცენოგრაფია.

მის მნიშვნელოვან პროექტებს შორისაა: პროექტი გუგენჰაიმის მუზეუმში — დიდი ზოლიანი ტილოების გამოყენება მუზეუმის არქიტექტურის აღქმის შესაცვლელად. „ორი დონე“ (ბიურენის სვეტები, 1986) — სხვადასხვა სიმაღლის ზოლიანი სვეტები პარიზის სასახლის ეზოში. თავდაპირველად მაცხოვრებლების პროტესტი მოჰყვა, მაგრამ მას შემდეგ ისინი ქალაქის ერთ-ერთ მთავარ ღირსშესანიშნაობად იქცა. მონუმენტა (2012, გრან პალე) — მასშტაბური გამოფენა, რომელიც წლის ყველაზე მონახულებადი გამოფენა გახდა პარიზში.
კრაბეს დაავადება

კრაბეს დაავადება (ასევე ცნობილი, როგორც გლობოიდურ უჯრედოვანი ლეიკოდისტროფია) — ნერვული სისტემის ლიზოსომური დაგროვების გენეტიკური დაავადება. გამომწვევი მიზეზია მუტაცია გენში, რომელიც აკოდირებს გალაქტოცერებროზიდაზას - მიელინის ერთ-ერთი გლიკოლიპიდის დამშლელ ფერმენტს. შესაბამისად, გალაქტოზილცერამიდი გროვდება შვანის უჯრედებისა და ოლიგოდენდროციტების ლიზოსომებში, რის საპასუხოდაც ვითარდება აპოპტოზი აღნიშნულ უჯრედებში. კლინიკური გამოვლინებები მოიცავს ჰიპერტონიას, გაღიზიანებადობას, ცხელებას, ნისტაგმს, სიბრმავეს, გონებრივ ჩამორჩენასა და სხვა. რადიოლოგიურ კვლევებზე აღინიშნება პათოლოგიური კერები კორტიკოსპინალურ ტრაქტში, ნათხემში, თალამუსში, სხივოსან გვირგვინში (ლათ. ), მხედველობისა (ხშირად მათი გასქელება) და ზოგჯერ - პერიფერიულ ნერვებში.
თანდაყოლილი დერმალური სინუსი

თანდაყოლილი დერმალური სინუსი (ასევე ცნობილი, როგორც დორსალური დერმალური სინუსი) — თანდაყოლილი სტრუქტურული ანომალია, რა დროსაც აღინიშნება ეპითელიუმით ამოფენილი ტრაქტი, რომელიც აკავშირებს ზურგის მიდამოს კანს (უმეტესად, შუა ხაზიდან) ხერხემლის არხთან. გამომწვევი მიზეზია განვითარების ემბრიონულ პერიოდში ზედაპირული ექტოდერმის არასრული განშრევება ნერვული ექტოდერმისგან. კლინიკური გამოვლინებები მოიცავს ჰიპერპიგმენტაციურ და თმიან წერტილს ზურგის მიდამოში, რაც სინუსს შეესაბამება, სისუსტეს, დაბუჟების შეგრძნებას, შარდისა და განავლის შეუკავებლობასა და მენინგიტს/აბსცესს, როგორც დაავადების გართულებას (ვინაიდან კანიდან შესაძლებელი ხდება ინფექციის შეჭრა პირდაპირ ხერხემლის არხის მიდამოში). სინუსი ყველაზე ხშირად მდებარეობს გავა-წელის მიდამოში, იშვიათად - კეფაზე.
გეომორფოლოგიური რუკა

გეომორფოლოგიური რუკა — თემატური რუკის ერთ-ერთი სახეობა. დედამიწის ზედაპირის რელიეფის კარტოგრაფიული გამოსახულება რელიეფის ფორმების წარმოშობისა და ასაკის დახასიათებით, ენდოგენური და ეგზოგენური ფაქტორების განმსაზღვრელი როლის მითითებით.

არსებობს ზოგადი და სპეციალური (დარგობრივი) გეომორფოლოგიური რუკები. ზოგადი რუკების შინაარსი და დანიშნულება აკმაყოფილებს მომხმარებელთა ფართო წრის ინტერესებს. სპეციალური დანიშნულების (დარგობრივ) რუკებს ადგენენ მეცნიერული ან პრაქტიკული სამუშაოების შესასრულებლად (სასარგებლო წიაღისეულის ძიება, გზების, ჰიდროტექნიკური ნაგებობების მშენებლობა).
ამერიკის ხელოვნებისა და მეცნიერების აკადემია

ამერიკის ხელოვნებისა და მეცნიერების აკადემია ― შეერთებულ შტატებში ერთ-ერთი უძველესი და ყველაზე პრესტიჟული სამეცნიერო ორგანიზაციაა, რომელიც ფუნქციონირებს როგორც მეცნიერების, ხელოვნებისა და საჯარო პოლიტიკის კვლევის დამოუკიდებელი ცენტრი. აკადემიის შტაბ-ბინა მდებარეობს კემბრიჯში, მასაჩუსეტსის შტატში. აკადემია ამერიკის სამეცნიერო საზოგადოებების საბჭოს წევრია.

აკადემიას ხელმძღვანელობს პრეზიდენტი. პირველი პრეზიდენტი იყო ჯეიმს ბოუდოინი (1780–1790). წლების განმავლობაში ამ თანამდებობას იკავებდნენ ჯონ ადამსი, ჯონ კუინსი ადამსი, ასა გრეი და სხვები. 2019 წლიდან აკადემიის პრეზიდენტები არიან დევიდ ოქსტობი და ლორი პატონი.

ისტორია
აკადემია დაარსდა 1780 წლის 4 მაისს, ბოსტონში, ამერიკის რევოლუციის დროს. მისი დამფუძნებლები იყვნენ ჯეიმს ბოუდოინი, ჯონ ადამსი და ჯონ ჰენკოკი. მისი წესდების თანახმად, ორგანიზაციის მიზანია ხელოვნებისა და მეცნიერების განვითარება თავისუფალი და დამოუკიდებელი საზოგადოების საკეთილდღეოდ.

აკადემიის პირველ წევრებს შორის იყვნენ ბენჯამინ ფრანკლინი, ჯორჯ ვაშინგტონი, ტომას ჯეფერსონი და ალეგზანდერ ჰამილტონი.

წევრობა
აკადემიაში წევრობა არჩევითია. მის წევრებს შორის არიან წამყვანი მეცნიერები საბუნებისმეტყველო, ზუსტი, სოციალური და ჰუმანიტარული მეცნიერებების დარგში, ხელოვანები, ბიზნეს ლიდერები, ასევე სამთავრობო და საზოგადო მოღვაწეები.

2022 წლის მონაცემებით, აკადემიაში დაახლოებით 13,500 წევრი აირჩიეს, რომელთაგან 5,700-ზე მეტი აქტიურია. შეერთებული შტატების გარდა, წევრების მნიშვნელოვანი რაოდენობა საზღვარგარეთ ცხოვრობს, მათ შორის გაერთიანებულ სამეფოში.

აკადემიის მთავარი გამოცემაა კვარტალური ჟურნალი „“. ორგანიზაცია მასპინძლობს სამეცნიერო კონფერენციებს, ახორციელებს კვლევით პროექტებს და აწყობს ღონისძიებებს წევრებისთვის კემბრიჯში. აკადემია ასევე აწესებს და გასცემს პრესტიჟულ ჯილდოებს, მათ შორის რუმფორდის პრემიას.
კანავანის დაავადება

კანავანის დაავადება (ასევე ცნობილი, როგორც თეთრი ნივთიერების ღრუბლისებრი დეგენერაცია, ასპარტოაცილაზას ნაკლებობა ან კანავან-ვან-ბოგერტ-ბერტრანის დაავადება) — თავის ტვინის ფატალური გენეტიკური ლეიკოდისტროფიული დაავადება. გამომწვევი მიზეზია გენის მუტაცია, რის შედეგადაც თავის ტვინში გროვდება -აცეტილასპარტატი და ვითარდება მეგალენცეფალია, ქერქქვეშა თეთრი ნივთიერების, კორძიანი სხეულის, შიგნითა კაფსულის, ბაზალური განგლიისა და თალამუსის დაზიანება, მოგვიანებით სტადიებზე კი - პერივენტრიკულური თეთრი ნივთიერების დაზიანება და, შესაბამისად, ვენტრიკულომეგალია. კლინიკური გამოვლინებები მოიცავს ლეთარგიას, ჰიპოტონიას, მაკროცეფალიას, სიბრმავეს, გულყრებს, მეტყველების დარღვევებს, გონებრივ ჩამორჩენასა და სიკვდილს.
კლიმატური რუკა

კლიმატური რუკა — თემატური რუკის ერთ-ერთი სახეობა. გამოსახავს ამა თუ იმ ტერიტორიაზე გეოგრაფიული პირობებით განსაზღვრული ამინდის მრავალწლიან რეჟიმს, რომელსაც ქმნიან: მზის რადიაცია, თერმული პირობები, დატენიანება, ქარები და სხვა. კლიმატური რუკის შინაარსის გამოსახვის საშუალებებია: იზოხაზები, თვისებრივი ფონი, გრაფიკი და დიაგრამა.
ჰიდროლოგიური რუკა

ჰიდროლოგიური რუკა — თემატური რუკის ერთ-ერთი სახეობა. ხმელეთის ზედაპირზე წყლის განაწილების გამოსახულება.

ჰიდროლოგიური რუკაზე ზედაპირული წყლების დახასიათება ხდება შემდეგი მაჩვენებლებით: ჩამონადენი, მდინარეთა წყლის ქიმიური შემადგენლობა, თერმული და მყინვარული რეჟიმი. მათ შორის ძირითადია ჩამონადენის რუკები. ჩამონადენი (წყლიანობა) რუკაზე აღინიშნება მასშტაბში გამოსახული ზოლით, რომლის სისქე მიანიშნებს ჩამონადენის ოდენობაზე მდინარის სხვადასხვა კვეთში. ჰიდროლოგიური რუკებით შეიძლება ტერიტორიის წყლის რესურსების შეფასება.
ბინსვანგერის დაავადება

ბინსვანგერის დაავადება (ასევე ცნობილი, როგორც ქერქქვეშა არტერიოსკლეროზული ენცეფალოპათია ან მცირე სისხლძარღვოვანი დემენცია) — დემენციის ტიპი, გამოწვეული თავის ტვინის თეთრი ნივთიერების დაზიანებით. ბინსვანგერის დაავადების დროს აღინიშნება პათოლოგიური კერები თეთრ ნივთიერებაში, მცირე ზომის არტერიების სკლეროზი, გასქელება, შევიწროება ან ოკლუზია და ლაკუნური ინფარქტები ბაზალური განგლიაში, თალამუსსა და ხიდში. ზუსტი გამომწევი მიზეზი უცნობია, თუმცა, რისკ-ფაქტორებია ქრონიკული, არაკონტროლირებადი არტერიული ჰიპერტენზია, დიაბეტი და გულ-სისხლძარღვთა სისტემის სხვა დაავადებები.
ანალიზური კარტოგრაფირება

ანალიზური კარტოგრაფირება — თემატური კარტოგრაფირების ფორმა, მარტივი შინაარსის რუკების შექმნა საკვლევი ობიექტის ცალკეული მხარეების შესწავლის მიზნით. პროცესი, რომლის შედეგად იქმნება ანალიზური რუკა.

ანალიზური კარტოგრაფირების მაგალითი: თუ საკვლევი ობიექტია ჰავა, მისი ცალკეული ელემენტები, მზის რადიაცია, ჰაერის ტემპერატურა, ატმოსფერული ნალექები, ქარის სიჩქარე და მიმართულება, აისახება ანალიზურ რუკებში, რომელთა შედგენა და გაფორმება მარტივი მეთოდიკით ხდება.

ანალიზური კარტოგრაფირება სინთეზური კარტოგრაფირების განხორციელების წინაპირობაა.
სინთეზური კარტოგრაფირება

სინთეზური კარტოგრაფირება — თემატური კარტოგრაფირების ერთ-ერთი ფორმა. რთული, ლოგიკური პროცესი, რომლის შედეგად იქმნება სინთეზური რუკა, რომელიც გამოსახავს საკვლევი ობიექტის მრავალ მხარეს (ჰავის ტიპები, ბუნებრივი ლანდშაფტები და სხვა).

სინთეზური კარტოგრაფირება ხორციელდება ანალიზური კარტოგრაფირების საფუძველზე. საუკუნის 70-იანი წლებიდან სინთეზურმა კარტოგრაფირებამ შეიძინა შეფასებითი და პროგნოზული შინაარსი, მაგალითად: ნიადაგის აგროსაწარმოო შეფასება, ბუნებრივი რესურსების შეფასება, რეკრეაციის ზონების პერსპექტული განვითარება და სხვა. სინთეზური კარტოგრაფირების პროგრამა აიგება საკვლევი მოვლენის, როგორც ერთი მთლიანის, ძირითადი თავისებურებების გათვალისწინებით.
ალექსანდერის დაავადება

ალექსანდერის დაავადება (ასევე ცნობილი, როგორც ფიბრინოიდული ლეიკოდისტროფია) — თავის ტვინის გენეტიკური ლეიკოდისტროფიული დაავადება. დაავადებას უმეტესად იწვევს მუტაცია გენში (გლიური ფიბრილური მჟავური ცილა), რის შედეგადაც თეთრ ნივთიერებაში გროვდება როზენტალის ბოჭკოები (სახეცვლილი -ისგან შემდგარი ჩანართი სხეულაკები) და ეოზინოფილური გრანულური სხეულები და ზიანდება თეთრი ნივთიერება. პათოლოგიური კერები თავდაპირველად ვლინდება შუბლის წილში, საიდანაც დაზიანება ვრცელდება ტვინის უკანა უბნებისკენ. დაავადების საბოლოო სტადიებში ვლინდება კისტური ენცეფალომალაცია. კლინიკური გამოვლინებები მოიცავს გონებრივ ჩამორჩენას, გულყრასა და მოძრაობის დარღვევებს.
სალვადორ ხორხე ბლანკო

ხოსე სალვადორ ომარ ხორხე ბლანკო (დ. 5 ივლისი, 1926 — გ. 26 დეკემბერი, 2010) — დომინიკელი პოლიტიკოსი, იურისტი და მწერალი, რომელიც 1982-1986 წლებში დომინიკელთა რესპუბლიკის 48-ე პრეზიდენტის თანამდებობას იკავებდა. იგი იყო სენატორი „დომინიკის რევოლუციური პარტიიდან“ . მან პოლიტიკური კარიერა 1963 წელს, სანტიაგოს სამოქალაქო კავშირის კომიტეტის მდივნის პოზიციით დაიწყო, ხოლო 1964 წელს -ს შეუერთდა.

ადრეული წლები და განათლება
ხორხე ბლანკო დაიბადა სანტიაგოში 1926 წლის 5 ივლისს, დილია ლიმბერტ ბლანკო პოლანკოსა (დ. 1900, ტამბორილი, – გ. 1988, სანტიაგო) და პედრო მარია ხორხე არიასის (დ. 1898, ლისეი – გ. 1982, სანტიაგო) ოჯახში. მან დაწყებითი განათლება ერსილია პეპინის სკოლაში მიიღო, ხოლო საშუალო განათლება ულისეს ფრანსისკო ესპაიატის სახელობის ლიცეუმში. იურიდიული ფაკულტეტი სანტო-დომინგოს ავტონომიურ უნივერსიტეტში დაამთავრა. 1951 წელს მან მოიპოვა დოქტორის ხარისხი მადრიდის კომპლუტენსეს უნივერსიტეტში, საერთაშორისო სამართლის სპეციალობით. ხორხე ბლანკო ასევე მუსიკოსი იყო და ვირტუოზულად უკრავდა ისეთ ინსტრუმენტებზე, როგორიცაა ფორტეპიანო და ჩელო.

1957 წლის 27 დეკემბერს ხორხემ იქორწინა ასელა მერა დე ხორხეზე. წყვილს ორი შვილი შეეძინა: ორლანდო ხორხე მერა და დილია ლეტიცია ხორხე მერა. დილია ლეტიცია იურისტია, ხოლო ორლანდო ხორხე მერა „დომინიკის რევოლუციური პარტიის“ გენერალური მდივანი გახდა. ამ კრიზისის საპასუხოდ მან გარკვეული ნეოლიბერალური ეკონომიკური პოლიტიკა გაატარა.

პრეზიდენტობის შემდგომი პერიოდი და სასამართლო პროცესი
1986 წელს, უფლებამოსილების ვადის ბოლოს, სალვადორ ხორხე ბლანკო ბევრის მიერ დომინიკელთა რესპუბლიკის ერთ-ერთ ყველაზე იმედისმომცემ პოლიტიკურ ლიდერად მიიჩნეოდა. თუმცა, ხანგრძლივი დაკითხვისა და შეიარაღებული ძალებისთვის აღჭურვილობის შესყიდვისას უკანონო კომისიებთან დაკავშირებული კორუფციის ბრალდებით დაპატიმრების ბრძანების შემდეგ, 1987 წლის 30 აპრილს ხორხე ბლანკო ვენესუელის საელჩოში გაიქცა და პოლიტიკური თავშესაფარი მოითხოვა. გულის სპაზმის გამო იგი სანტო-დომინგოს კლინიკაში მოათავსეს, მაშინ როდესაც ვენესუელის მთავრობამ მისი მოთხოვნის უპასუხოდ დატოვება ამჯობინა. მას შემდეგ, რაც ხორხე ბლანკომ აღიარა, რომ მისი დაპატიმრების ორდერი არსებობდა, მას სამკურნალოდ ამერიკის შეერთებულ შტატებში გამგზავრების უფლება დართეს. პრეზიდენტმა ხოაკინ ბალაგერმა, რომელიც მისი მემკვიდრე გახდა, 1988 წლის ნოემბერში ხორხე ბლანკო კორუფციის ბრალდებით გაასამართლა. პროცესს (დაუსწრებლად) უძღვებოდა პროკურორი მარინო ვინიციო კასტილიო. რამდენიმეთვიანი სასამართლო განხილვის შემდეგ, რომელიც ტელევიზიით გადაიცემოდა, სალვადორ ხორხე ბლანკოს მრავალმილიონიანი ჯარიმა და 23 წლით თავისუფლების აღკვეთა მიესაჯა. 2001 წლის მაისში უზენაესმა სასამართლომ საქმე გადასინჯა და დაადგინა, რომ პროცესი წარიმართა პრეზიდენტ ხორხე ბლანკოს უფლებების დარღვევით, რის გამოც განაჩენი გაუქმდა. ხორხე ბლანკო ყოველთვის უარყოფდა ბრალდებებს და აცხადებდა, რომ მისი „კოშმარი“ ხოაკინ ბალაგერის მხრიდან პოლიტიკური დევნის შედეგი იყო.

გარდაცვალება
2010 წლის 25 ნოემბერს ექს-პრეზიდენტი ექიმ აბელ გონსალესის სახელობის მოწინავე მედიცინის ცენტრის გადაუდებელი დახმარების განყოფილებაში გადაიყვანეს. იგი საწოლიდან გადმოვარდა და თავი დაარტყა, რამაც ძლიერი შინაგანი სისხლჩაქცევა გამოიწვია. 2010 წლის 26 დეკემბერს, გამთენიისას, 37-დღიანი კომატოზური მდგომარეობის შემდეგ, იგი გარდაიცვალა.
რკინიგზის ევროპული სააგენტო

რკინიგზის ევროპული სააგენტო — ევროკავშირის ერთ-ერთი სააგენტო. მისი შექმნის შესახებ გადაწყვეტილება მიღებული იქნა 2004 წლის აპრილში. სააგენტოს აქვს ორი მთავარი ცენტრი, ორივე მდებარეობს ნორის დეპარტამენტში, ჩრდილოეთ საფრანგეთში. შტაბ-ბინა, ყველა განყოფილებით მდებარეობს ქალაქ ვალანსიენში, საერთაშორისო კონფერენციები და შეხვედრები ტარდება ქალაქ ლილში.

მთელი მოცულობით მოღვაწეობა დაიწყო 2006 წლის შუა პერიოდში. სულ ორგანიზაციაში მუშაობს ას თანამშრომელზე მეტი. სააგენტოს მოღვაწეობა მიმართულია ევროპული სარკინიგზო კონკურენტუნარიანი ქსელის შექმნაში საზღვრებსშორისი გამტარუნარიანობის ნაკადის გაზრდისა და უსაფრთხოების მოთხოვნადი დონის უზრუნველყოფის ხარჯზე. რკინიგზის ევროპული სააგენტო ადგენს სტანდარტებს ევროპული რკინიგზებისათვის „ურთიერთმოქმედების ტექნიკური სპეციფიკაციების“ რეგლამენტში. საკუთარი მანდატის განხორციელებაში რკინიგზის ევროპული სააგენტო მჭიდროდ თანამშრომლობს ორ დაინტერესებულ მხარესთან — ერთის მხრივ ევროკომისიასთან და მთავრობის წარმომადგენლებთან და მეორე მხრივ პარტნიორებთან რკინიგზის სექტორში, რკინიგზის თანამშრომლებთან და მგზავრებთან.

სააგენტოს მიზანი
რკინიგზის ევროპული სააგენტოს მიზანია რკინიგზის ევროპული ინტეგრაციის შექმნაში დახმარება და მასზე უსაფრთხოების გამყარება. მისი მთავარი ამოცანაა — ერთიანი ტექნიკური სტანდარტების (-ის ჩათვლით) შექმნა და განვითარება, სახელმწიფო ხელისუფლებასთან და ევროპულ დაწესებულებებთან ერთობლივი მუშაობით ის ეხმარება და იძლევა ტექნიკურ რჩევებს.

სააგენტოს ამოცანებში ასევე შედის წევრი სახელმწიფოების დირექტივებისა და შეტყობინებების შესრულების კონტროლი.

უთანხმოება ევროსტარის გამო
2010 წელს საფრანგეთის ტრანსპორტის მინისტრმა დომინიკ ბასერომ შესთავაზა ევროპის რკინიგზის სააგენტოს გამოსულიყო შუამავლად ევროსტარის მოძრავი შემადგენლობის პრობლემასთან დაკავშირებით. ევროსტარი ადრე იყენებდა მატარებლებს, რომლებსაც აწარმოებდა ფრანგული მწარმოებელი კომპანია . მაგრამ როდესაც ევროსტარმა აირჩია -ის კომპანიაში წარმოებული მოძრავი შემადგენლობა და საფრანგეთის ხელისუფლება მათ შეეწინააღმდეგა, განაცხადა, რომ ახალი მოძრავი შემადგენლობა არ შეესაბამება გვირაბის უსაფრთხოების მოთხოვნებს. კომპანია -ის წინადადებას აკრძალვის შესახებ მხარი არ დაუჭირა ლონდონის უმაღლესმა სასამართლომ, მაგრამ ფრანგმა მინისტრმა სთხოვა სააგენტოს ამ ამბებში ჩარეულიყო. ასევე მან სააგენტოს მიმართა დაეწყო უსაფრთხოების ახალი წესების შემუშავება ლა-მანშის გვირაბისათვის.
დავით ბენიძე

დავით ბენიძე (დ. 15 თებერვალი, 1991) — ქართველი მოჭადრაკე. 2013 წლის ოქტომბერში ფიდე-ს მიერ მიენიჭა საერთაშორისო დიდოსტატის წოდება.

ბიოგრაფია
დავით ბენიძე სხვადასხვა ასაკობრივ ჯგუფში მრავალჯერ წარმოადგენდა საქართველოს ევროპისა და მსოფლიოს ახალგაზრდულ ჩემპიონატებზე, სადაც ჯამში 4 მედალი მოიპოვა: ოქრო 2005 წლის ევროპის ახალგაზრდულ ჩემპიონატზე (14 წლამდე ასაკში), ვერცხლი 2001 წლის მსოფლიო ახალგაზრდულ ჩემპიონატზე (10 წლამდე ასაკში) და ორი ბრინჯაო — 2004 წელს ევროპის ახალგაზრდულ (14 წლამდე) და 2009 წელს ევროპის ახალგაზრდულ (18 წლამდე) ჩემპიონატებზე.

2006 წელს მან საქართველოს სახელით მონაწილეობა მიიღო 16 წლამდე მსოფლიო საჭადრაკო ოლიმპიადაზე, სადაც გუნდური ვერცხლისა და ინდივიდუალური ბრინჯაოს მედლები დაიმსახურა. 2010 წელს ბენიძემ ბრინჯაოს მედალი მოიპოვა ციურიხში გამართულ მსოფლიო სტუდენტურ ჩემპიონატზე.

მას მოგებული აქვს მრავალი საერთაშორისო საჭადრაკო ტურნირი, მათ შორის პირველი ადგილი ან საპრიზო ადგილები გაიყო შემდეგ ტურნირებში: გიორგი ტრინგოვის მემორიალი პლოვდივში (2012), კაჰრამანმარაში (2013), ჰათაი (2013) და ბითლისი (2013).

2008 წელს ბენიძეს მიენიჭა საერთაშორისო ოსტატის წოდება, ხოლო ხუთი წლის შემდეგ გახდა დიდოსტატი.
გიორგი მარგველაშვილი (მოჭადრაკე)

გიორგი მარგველაშვილი (დ. 9 თებერვალი, 1990, თბილისი) — ქართველი მოჭადრაკე. 2010 წელს მიენიჭა საერთაშორისო დიდოსტატის წოდება.

საჭადრაკო კარიერა
გიორგი მარგველაშვილი არაერთხელ წარმოადგენდა საქართველოს ევროპისა და მსოფლიოს ახალგაზრდულ ჩემპიონატებზე სხვადასხვა ასაკობრივ კატეგორიაში. მის უმნიშვნელოვანეს წარმატებას მიეკუთვნება 2004 წელს ქალაქ იურგიუპში მოპოვებული ევროპის ჩემპიონის ტიტული 14 წლამდე ასაკის ჭაბუკთა შორის.

ორჯერ (2003 და 2006 წლებში) გამოდიოდა საქართველოს ნაკრების შემადგენლობაში 16 წლამდე მსოფლიო საჭადრაკო ოლიმპიადებზე. 2006 წელს მან ორი მედალი მოიპოვა: გუნდური ვერცხლი და ინდივიდუალური ბრინჯაო პირველ დაფაზე.

დიდოსტატის ნორმები შეასრულა შემდეგ ტურნირებზე:
2006 წელი — „ “ (აშშ);
2008 წელი — საქართველოს 67-ე ეროვნული ჩემპიონატი (მოიპოვა ვერცხლის მედალი, ფინალში დათმო პარტია ლევან ფანცულაიასთან);
2009 წელი — მსოფლიო ჩემპიონატი 20 წლამდე ახალგაზრდებს შორის (პუერტო-მადრინი, არგენტინა).

2004 წელს დავით მაღალაშვილთან ერთად გაიმარჯვა ტიგრან პეტროსიანის მემორიალზე ( ტურნირი) თბილისში. 2007 წელს სტამბოლში გამართულ ტურნირზე გაიყო ადგილი, ხოლო თბილისში გახდა საქართველოს ჩემპიონი 18 წლამდე ჭაბუკთა შორის. 2009 წელს მოიპოვა ოქროს მედალი საქართველოს 20 წლამდე ჩემპიონატში. 2012 წელს კი გახდა აშშ-ის „ “-ის ერთპიროვნული გამარჯვებული.

ყველაზე მაღალ რეიტინგს (2582) მიაღწია 2012 წლის ოქტომბერში, რის შედეგადაც იმ დროისთვის მე-6 ადგილს იკავებდა საქართველოს მოჭადრაკეთა რეიტინგში.
მირანდა მიქაძე

მირანდა მიქაძე (დ. 18 სექტემბერი, 1989, ბათუმი) — ქართველი მოჭადრაკე. 2016 წლიდან ფლობს დიდოსტატის ტიტულს ქალთა შორის.

ბიოგრაფია
მირანდა მიქაძე სხვადასხვა დროს წარმოადგენდა საქართველოს ევროპისა და მსოფლიოს ახალგაზრდულ ჩემპიონატებზე, სადაც ორი ვერცხლის მედალი მოიპოვა: 2003 წელს ბუდვაში გამართულ ევროპის ჩემპიონატზე (14 წლამდე გოგონათა შორის) და 2005 წელს ბელფორში გამართულ მსოფლიო ჩემპიონატზე (16 წლამდე გოგონათა შორის). ორივე შემთხვევაში მან მეორე ადგილი ანა მუზიჩუკის შემდეგ დაიკავა.

იგი საქართველოს ქალთა საჭადრაკო ჩემპიონატის მრავალგზის მონაწილეა. საუკეთესო შედეგს მიაღწია 2010 და 2019 წლებში, როდესაც ტურნირი მე-4 ადგილზე დაასრულა.

ნაკრებში გამოსვლა
მირანდა მიქაძე საქართველოს მეორე ნაკრების შემადგენლობაში მონაწილეობდა მნიშვნელოვან საერთაშორისო ტურნირებში:
საჭადრაკო ოლიმპიადა: 2018 წელს ბათუმში გამართულ 43-ე ოლიმპიადაზე სათადარიგო დაფაზე მოიპოვა 4,5 ქულა 6-დან (+4, =1, -1).
ევროპის გუნდური ჩემპიონატი: 2019 წელს ბათუმში გამართულ ევროპის 22-ე გუნდურ ჩემპიონატზე ბათუმის საჭადრაკო კლუბ „ნონას“ შემადგენლობაში მან ორჯერ მოიგო ევროპის საკლუბო თასი (2014 და 2015 წლებში).